Чатыры намінацыі чакалі і маленькіх школьнікаў: “Матэматыка, фізіка, тэхніка, робататэхніка”, “Прыродазнаўства (жывая прырода)”, “Прыродазнаўства (нежывая прырода)”, “Гуманітарныя веды”. Тэматычнае поле работ школьнікаў было значна шырэйшым і выходзіла далёка за межы штодзённых рэчаў, якія іх акружаюць. Так, напрыклад, Ілья Белаш задаўся пытаннем, як злавіць мікроба, Данііл Мірашнічэнка ў дамашніх умовах ствараў айсберг, Уладзімір Сядоў вывучаў, чаму неба мае блакітны ці бардовы колер, Іван Моніч назіраў за кветкамі і стварыў кветкавы гадзіннік на клумбе, Валерыя Рыдак усебакова даследавала ахалоджванне вадкасцей.